ฮั่งเส็งปิดร่วง 250.49 จุด เหตุวิตกศก.จีน-สหรัฐ
ฮั่งเส็งปิดร่วง 250.49 จุด เหตุวิตกศก.จีน-สหรัฐ
2 ก.ย. 2558

ดัชนีฮั่งเส็งตลาดหุ้นฮ่องกงปิดตลาดร่วงลงในวันนี้ โดยดัชนีฮั่งเส็งลดลง 250.49 จุด หรือ 1.18% ปิดวันนี้ที่ 20,934.94 จุด เนื่องจากความวิตกกังวลเกี่ยวกับเศรษฐกิจจีนและสหรัฐ หลังมีข้อมูลบ่งชี้ว่าภาคการผลิตของทั้งสองประเทศชะลอตัวลง        
ทั้งนี้ มาร์กิตรายงานว่า ดัชนีผู้จัดการฝ่ายจัดซื้อ (PMI) ภาคการผลิตของจีน ลดลงแตะ 47.3 ในเดือนส.ค. จาก 47.8 ในเดือนก.ค. นับเป็นเดือนที่ 6 ติดต่อกันที่ดัชนีปรับตัวต่ำกว่าระดับ 50
ขณะเดียวกันสถาบันจัดการด้านอุปทานของสหรัฐ (ISM) เปิดเผยว่า ดัชนี PMI ภาคการผลิต อยู่ที่ระดับ 51.1 ในเดือนส.ค. ลดลงจากระดับ 52.7 ในเดือนก.ค. โดยได้รับผลกระทบจากดอลลาร์ที่แข็งค่า และเศรษฐกิจโลกที่ซบเซา
ด้านมาร์กิตระบุว่า ดัชนี PMI ภาคการผลิตของสหรัฐปรับตัวลงสู่ระดับ 53.0 ในเดือนส.ค. ซึ่งเป็นระดับต่ำสุดในรอบ 22 เดือน จากระดับ 53.8 ในเดือนก.ค.
               